Diari Oficial de la Generalitat Valenciana


Sumari del DOGV 3525, del 25-06-1999 (1999/6001)

Informació pública del Programa d'Actuació Integrada del Sector 32, Camp Olivar, Canyada de Trilles, del Pla General d'Ordenació Urbana de Godella.
---------------------------------------------------------------------------------------------------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6001


Organisme emissor
:   Desarrollos y Promociones Camarena, SL

Tipus de document
:   Anunci

Informació pública del Programa d'Actuació Integrada del Sector 32, Camp Olivar, Canyada de Trilles, del Pla General d'Ordenació Urbana de Godella. [1999/M6001]
  
Desarrollos y Promociones Camarena SL ha formulat proposta de Programa d'Actuació Integrada del Sector 32, Camp Olivar, Canyada de Trilles, del Pla General d'Ordenació Urbana de Godella de conformitat amb els articles 44 i 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, composta per alternativa tècnica integrada per:
  
Pla Parcial Sectorial amb Projecte d'Homologació Modificativa, delimitació d'Unitat d'Execució Única, i projecte d'urbanització. Inclou relació de titulars cadastrals de drets afectats per l'actuació amb indicació del seu domicili fiscal, als quals s'ha remés avís d'aquestes actuacions.
  
Té per objecte el Programa d'Actuació Integrada la formulació del planejament d'ordenació detallada i estructural, amb la determinació prèvia de la Xarxa Primària de Dotacions i Infraestructures en el corresponent Projecte d'Homologació Sectorial, que té caràcter modificatiu en adaptació de les del Pla General d'Ordenació Urbana a l'específica ordenació d'aquest sector.
  
El pla parcial comprén una única unitat d'execució, i el projecte d'urbanització que es formula per a la totalitat del dit àmbit s'executarà per fases.
  
El Programa d'Actuació Integrada, (alternativa tècnica), es troba dipositat en la Notaria del senyor Ángel Guardo Santamaría, situada en Blasco Ibáñez, número 82, 46764 Burjassot, així com en l'Ajuntament de Godella.
  
La informació pública es durà a terme per un període de 20 dies, comptats des de la inserció de l'anunci en el Diari Oficial de la Generalitat Valenciana, que serà posterior o simultània a la publicació en un diari d'informació general de la Comunitat Valenciana. Durant el dit període es podrà comparéixer en la notaria indicada, en dies laborables, de 10.00 a 13.00 hores, i obtindre còpia de l'acta de protocol·lització del programa, o sol·licitar l'exhibició d'aquesta; així mateix, es podrà consultar en l'Ajuntament la documentació dipositada en aquest i les actuacions derivades així com presentar-hi tant al·legacions com alternatives tècniques que pretenguen competir amb l'exposada al públic. Durant un període de cinc dies a partir del venciment del termini d'exposició publica podran presentar-se en l'Ajuntament proposicions juridicoeconòmiques per a executar qualssevol de les alternatives.
  
Aquesta alternativa anul·la l'exposada mitjançant l'anunci publicat en el Diari Oficial de la Generalitat Valenciana número 3.506 de data 31 de maig de 1999.